CELEX: 32010R0086
Language: sk
Date: 2010-01-29 00:00:00
Title: Nariadenie Komisie (EÚ) č. 86/2010 z  29. januára 2010 , ktorým sa mení a dopĺňa príloha I k nariadeniu Rady (ES) č. 1005/2008, pokiaľ ide o vymedzenie pojmu produkty rybolovu, a ktorým sa mení a dopĺňa nariadenie Komisie (ES) č. 1010/2009, pokiaľ ide o výmenu informácií o inšpekciách plavidiel tretích krajín a administratívne dohody týkajúce sa osvedčení o úlovkoch

30.1.2010   
            
            
               SK
            
            
               Úradný vestník Európskej únie
            
            
               L 26/1
            
         NARIADENIE KOMISIE (EÚ) č. 86/2010
   z 29. januára 2010,
   ktorým sa mení a dopĺňa príloha I k nariadeniu Rady (ES) č. 1005/2008, pokiaľ ide o vymedzenie pojmu produkty rybolovu, a ktorým sa mení a dopĺňa nariadenie Komisie (ES) č. 1010/2009, pokiaľ ide o výmenu informácií o inšpekciách plavidiel tretích krajín a administratívne dohody týkajúce sa osvedčení o úlovkoch
   EURÓPSKA KOMISIA,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na nariadenie Rady (ES) č. 1005/2008 (1) z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, a najmä na jeho články 9 ods. 1, 12 ods. 5, 51 ods. 3 a 52,
   keďže:
   
               (1)
            
            
               Nariadenie (ES) č. 1005/2008 sa vzťahuje na produkty rybolovu zodpovedajúce vymedzeniu tohto pojmu uvedenému v jeho článku 2. V prílohe I k tomuto nariadeniu sú uvedené produkty vyňaté z vymedzenia pojmu produkty rybolovu. Tento zoznam sa môže každoročne revidovať a v súčasnosti by sa mal zmeniť a doplniť na základe nových informácií získaných v rámci administratívnej spolupráce s tretími krajinami ustanovenej v článku 20 ods. 4 nariadenia (ES) č. 1005/2008.
            
         
               (2)
            
            
               V nariadení (ES) č. 1010/2009 (2) z 22. októbra 2009, ktorým sa ustanovujú podrobné pravidlá vykonávania nariadenia Rady (ES) č. 1005/2008, sú okrem iného stanovené referenčné hodnoty týkajúce sa prístavných inšpekcií, ktoré vykonávajú členské štáty. Aby mohli členské štáty uplatňovať referenčné hodnoty týkajúce sa inšpekcií stanovené v článku 4 písm. c) a d) uvedeného nariadenia, informácie o inšpekciách plavidiel tretích krajín by sa mali zasielať elektronicky Komisii, ktorá tieto informácie sprístupní ostatným členským štátom.
            
         
               (3)
            
            
               Administratívne dohody, prostredníctvom ktorých sa elektronicky vystavujú, potvrdzujú alebo predkladajú osvedčenia o úlovku, alebo prostredníctvom ktorých sa osvedčenia o úlovku nahrádzajú elektronickými systémami sledovateľnosti zabezpečujúcimi rovnakú úroveň kontroly zo strany orgánov, sa uvádzajú v prílohe IX k nariadeniu (ES) č. 1010/2009. Keďže boli uzavreté nové administratívne dohody týkajúce sa osvedčení o úlovku, mala by sa uvedená príloha aktualizovať.
            
         
               (4)
            
            
               Nariadenia (ES) č. 1005/2008 a 1010/2009 by sa mali zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru,
            
         PRIJALA TOTO NARIADENIE:
   Článok 1
   Zmeny a doplnenia nariadenia (ES) č. 1005/2008
   Príloha I k nariadeniu (ES) č. 1005/2008 sa mení a dopĺňa tak, ako sa ustanovuje v prílohe I k tomuto nariadeniu.
   Článok 2
   Zmeny a doplnenia nariadenia (ES) č. 1010/2009
   Nariadenie (ES) č. 1010/2009 sa mení a dopĺňa takto:
   
               (1)
            
            
               V článku 4 sa dopĺňa tento odsek:
               „So zreteľom na písmená c) a d) prvého odseku nahlasujú členské štáty bezodkladne Komisii názov a vlajku plavidla tretej krajiny, na ktorom bola vykonaná inšpekcia, a dátum tejto inšpekcie. Komisia sprístupní tieto informácie ostatným členským štátom.“
            
         
               (2)
            
            
               Príloha IX sa mení a dopĺňa tak, ako sa ustanovuje v prílohe II k tomuto nariadeniu.
            
         Článok 3
   Nadobudnutie účinnosti
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. januára 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. januára 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 286, 29.10.2008, s. 1.
   
      (2)  Ú. v. EÚ L 280, 27.10.2009, s. 5.
   
      PRÍLOHA I
      Príloha I k nariadeniu (ES) č. 1005/2008 sa mení a dopĺňa takto:
      
         
                     „ex kapitola 3
                     ex 1604
                     ex 1605
                  
                  
                     Produkty akvakultúry získané z plôdika alebo lariev
                  
               
                     0301 10 (1)
                     
                  
                  
                     Živé ozdobné ryby
                  
               
                     ex 0301 91
                  
                  
                     Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster), živé, ulovené v sladkých vodách
                  
               
                     ex 0301 92 00
                  
                  
                     Úhory (Anguilla spp.), živé, ulovené v sladkých vodách
                  
               
                     0301 93 00
                  
                  
                     Kapry, živé
                  
               
                     ex 0301 99 11
                  
                  
                     Lososy tichomorské (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), losos atlantický (Salmo salar) a hlavátka obyčajná (Hucho hucho), živé, ulovené v sladkých vodách
                  
               
                     0301 99 19
                  
                  
                     Ostatné sladkovodné ryby, živé
                  
               
                     ex 0302 11
                  
                  
                     Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster), čerstvé alebo chladené, okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0302 12 00
                  
                  
                     Lososy tichomorské (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), losos atlantický (Salmo salar) a hlavátka obyčajná (Hucho hucho), čerstvé alebo chladené, okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0302 19 00
                  
                  
                     Ostatné lososovité ryby, čerstvé alebo chladené, okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0302 66 00
                  
                  
                     Úhory (Anguilla spp.), čerstvé alebo chladené, okrem rybieho filé a ostatného rybieho mäsa položky 0304 ulovené v sladkých vodách
                  
               
                     0302 69 11
                  
                  
                     Kapor, čerstvý alebo chladený, okrem rybieho filé a ostatného rybieho mäsa položky 0304
                  
               
                     0302 69 15
                  
                  
                     Tilapia (Oreochromis spp.), čerstvá alebo chladená, okrem rybieho filé a ostatného rybieho mäsa položky 0304
                  
               
                     0302 69 18
                  
                  
                     Ostatné sladkovodné ryby, čerstvé alebo chladené, okrem rybieho filé a ostatného rybieho mäsa položky 0304
                  
               
                     ex 0302 70 00
                  
                  
                     Pečeň, ikry a mliečie, čerstvé alebo chladené, ostatných sladkovodných rýb
                  
               
                     ex 0303 11 00
                  
                  
                     Losos nerka (červený losos) (Oncorhynchus nerka), mrazený, bez pečene, ikier a mliečia okrem rybieho filé a ostatného rybieho mäsa položky 0304 ulovený v sladkých vodách
                  
               
                     ex 0303 19 00
                  
                  
                     Ostatné lososy tichomorské (Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), mrazené, bez pečene, ikier a mliečia okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0303 21
                  
                  
                     Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster), mrazené, bez pečene, ikier a mliečia okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0303 22 00
                  
                  
                     Losos atlantický (Salmo salar) a hlavátka obyčajná (Hucho hucho), mrazené, bez pečene, ikier a mliečia okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0303 29 00
                  
                  
                     Ostatné lososovité ryby, mrazené, bez pečene, ikier a mliečia okrem rybieho filé a ostatného rybieho mäsa položky 0304 ulovené v sladkých vodách
                  
               
                     ex 0303 76 00
                  
                  
                     Úhory (Anguilla spp.), mrazené, okrem rybieho filé a ostatného rybieho mäsa položky 0304 ulovené v sladkých vodách
                  
               
                     0303 79 11
                  
                  
                     Kapor, mrazený, okrem rybieho filé a ostatného rybieho mäsa položky 0304
                  
               
                     0303 79 19
                  
                  
                     Ostatné sladkovodné ryby, mrazené, okrem rybieho filé a ostatného rybieho mäsa položky 0304
                  
               
                     ex 0303 80
                  
                  
                     Pečeň, ikry a mliečie, mrazené, ostatných sladkovodných rýb
                  
               
                     0304 19 01
                  
                  
                     Rybie filé, čerstvé alebo chladené, z ostrieža nílskeho (Lates niloticus)
                  
               
                     0304 19 03
                  
                  
                     Rybie filé, čerstvé alebo chladené, z pangasia (Pangasius spp.)
                  
               
                     ex 0304 19 13
                  
                  
                     Rybie filé, čerstvé alebo chladené, z lososov tichomorských (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), lososa atlantického (Salmo salar) a hlavátky obyčajnej (Hucho hucho) ulovených v sladkých vodách
                  
               
                     ex 0304 19 15
                  
                  
                     Rybie filé, čerstvé alebo chladené, zo pstruhov druhu Oncorhynchus mykiss s hmotnosťou každého kusa väčšou ako 400 g ulovených v sladkých vodách
                  
               
                     ex 0304 19 17
                  
                  
                     Rybie filé, čerstvé alebo chladené, zo pstruhov druhu Salmo trutta, Oncorhynchus mykiss (s hmotnosťou maximálne 400 g), Oncorhynchus clarki, Oncorhynchus aguabonita a Oncorhynchus gilae ulovených v sladkých vodách
                  
               
                     0304 19 18
                  
                  
                     Rybie filé, čerstvé alebo chladené, z ostatných sladkovodných rýb
                  
               
                     0304 19 91
                  
                  
                     Ostatné rybie mäso (tiež mleté), čerstvé alebo chladené, zo sladkovodných rýb
                  
               
                     0304 29 01
                  
                  
                     Mrazené filé z ostrieža nílskeho (Lates niloticus)
                  
               
                     0304 29 03
                  
                  
                     Mrazené filé z pangasia (Pangasius spp.)
                  
               
                     0304 29 05
                  
                  
                     Mrazené filé z tilapie (Oreochromis spp.)
                  
               
                     ex 0304 29 13
                  
                  
                     Mrazené filé z lososov tichomorských (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), lososa atlantického (Salmo salar) a hlavátky obyčajnej (Hucho hucho) ulovených v sladkých vodách
                  
               
                     ex 0304 29 15
                  
                  
                     Mrazené filé zo pstruhov druhu Oncorhynchus mykiss s hmotnosťou každého kusa väčšou ako 400 g ulovených v sladkých vodách
                  
               
                     ex 0304 29 17
                  
                  
                     Mrazené filé zo pstruhov druhu Salmo trutta, Oncorhynchus mykiss (s hmotnosťou maximálne 400 g), Oncorhynchus clarki, Oncorhynchus aguabonita a Oncorhynchus gilae ulovených v sladkých vodách
                  
               
                     0304 29 18
                  
                  
                     Mrazené filé z ostatných sladkovodných rýb
                  
               
                     0304 99 21
                  
                  
                     Ostatné rybie mäso (tiež mleté), mrazené, zo sladkovodných rýb
                  
               
                     0305 10 00
                  
                  
                     Prášky, múčky a pelety z rýb, vhodné na ľudskú konzumáciu
                  
               
                     ex 0305 20 00
                  
                  
                     Pečene, ikry a mliečie zo sladkovodných rýb, sušené, údené, solené alebo v slanom náleve
                  
               
                     ex 0305 30 30
                  
                  
                     Rybie filé, solené alebo v slanom náleve, z lososov tichomorských (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), lososa atlantického (Salmo salar) a hlavátky obyčajnej (Hucho hucho) ulovených v sladkých vodách
                  
               
                     ex 0305 30 90
                  
                  
                     Rybie filé, sušené, solené alebo v slanom náleve, ale neúdené, z ostatných sladkovodných rýb
                  
               
                     ex 0305 41 00
                  
                  
                     Lososy tichomorské (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), losos atlantický (Salmo salar) a hlavátka obyčajná (Hucho hucho), údené, vrátane filé, ulovené v sladkých vodách
                  
               
                     ex 0305 49 45
                  
                  
                     Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster), údené, vrátane filé, ulovené v sladkých vodách
                  
               
                     ex 0305 49 50
                  
                  
                     Úhory (Anguilla spp.), údené, vrátane filé, ulovené v sladkých vodách
                  
               
                     ex 0305 49 80
                  
                  
                     Ostatné sladkovodné ryby, údené, vrátane filé
                  
               
                     ex 0305 59 80
                  
                  
                     Ostatné sladkovodné ryby, sušené tiež solené, ale nie údené
                  
               
                     ex 0305 69 50
                  
                  
                     Lososy tichomorské (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou a Oncorhynchus rhodurus), losos atlantický (Salmo salar) a hlavátka obyčajná (Hucho hucho), v slanom náleve alebo solené, ale nesušené ani neúdené, ulovené v sladkých vodách
                  
               
                     ex 0305 69 80
                  
                  
                     Ostatné sladkovodné ryby, v slanom náleve alebo solené, ale nesušené ani neúdené
                  
               
                     0306 19 10
                  
                  
                     Sladkovodné raky, mrazené
                  
               
                     ex 0306 19 90
                  
                  
                     Prášky, múčky a pelety z kôrovcov, mrazené, vhodné na ľudskú konzumáciu
                  
               
                     0306 29 10
                  
                  
                     Sladkovodné raky, živé, čerstvé, chladené, sušené, solené alebo v slanom náleve, v pancieroch, varené vo vode alebo v pare, tiež chladené, sušené, solené alebo v slanom náleve
                  
               
                     ex 0306 29 90
                  
                  
                     Prášky, múčky a pelety z kôrovcov, nemrazené, vhodné na ľudskú konzumáciu
                  
               
                     0307 10
                  
                  
                     Ustrice, aj v lastúrach, živé, čerstvé, chladené, mrazené, sušené, solené alebo v slanom náleve
                  
               
                     0307 21 00
                  
                  
                     Hrebenatky, vrátane hrebenatky kuchynskej, rodov Pecten, Chlamys alebo Placopecten, živé, čerstvé alebo chladené
                  
               
                     0307 29
                  
                  
                     Hrebenatky, vrátane hrebenatky kuchynskej, rodov Pecten, Chlamys alebo Placopecten, iné ako živé, čerstvé alebo chladené
                  
               
                     0307 31
                  
                  
                     Slávky (Mytilus spp., Perna spp.), živé, čerstvé alebo chladené
                  
               
                     0307 39
                  
                  
                     Slávky (Mytilus spp., Perna spp.), iné ako živé, čerstvé alebo chladené
                  
               
                     0307 60 00
                  
                  
                     Slimáky, iné ako morské slimáky, živé, čerstvé, chladené, mrazené, sušené, solené alebo v slanom náleve
                  
               
                     ex 0307 91 00
                  
                  
                     Ostatné vodné bezstavovce iné ako kôrovce a mäkkýše špecifikované v podpoložkách 0307 10 10 až 0307 60 00 alebo zahrnuté v nich s výnimkou Illex spp. a sépie druhu Sepia pharaonis, živé, čerstvé alebo chladené
                  
               
                     0307 99 13
                  
                  
                     Morské škľabky – (zádenky) a ostatné druhy čeľade Veneridae, mrazené
                  
               
                     0307 99 15
                  
                  
                     Medúzy (Rhopilema spp.), mrazené
                  
               
                     ex 0307 99 18
                  
                  
                     Ostatné vodné bezstavovce iné ako kôrovce a mäkkýše špecifikované v podpoložkách 0307 10 10 až 0307 60 00 a 0307 99 11 až 0307 99 15 alebo zahrnuté v nich s výnimkou sépie druhu Sepia pharaonis, vrátane práškov, múčok a peliet z vodných bezstavovcov iných ako kôrovcov, vhodné na ľudskú konzumáciu, mrazené
                  
               
                     ex 0307 99 90
                  
                  
                     Ostatné vodné bezstavovce iné ako kôrovce a mäkkýše špecifikované v podpoložkách 0307 10 10 až 0307 60 00 alebo zahrnuté v nich s výnimkou Illex spp. a sépie druhu Sepia pharaonis, vrátane práškov, múčok a peliet z vodných bezstavovcov iných ako kôrovcov, vhodné na ľudskú konzumáciu, sušené, solené alebo v slanom náleve
                  
               
                     ex 1604 11 00
                  
                  
                     Lososy, ulovené v sladkých vodách, pripravené alebo konzervované, celé alebo v kusoch, ale nemleté
                  
               
                     ex 1604 19 10
                  
                  
                     Lososovité, iné ako lososy, ulovené v sladkých vodách, pripravené alebo konzervované, celé alebo v kusoch, ale nemleté
                  
               
                     ex 1604 20 10
                  
                  
                     Lososy, ulovené v sladkých vodách, inak upravené alebo konzervované (iné ako celé alebo v kusoch, ale nemleté)
                  
               
                     ex 1604 20 30
                  
                  
                     Lososovité, iné ako lososy, ulovené v sladkých vodách, inak upravené alebo konzervované (iné ako celé alebo v kusoch, ale nemleté)
                  
               
                     ex 1604 19 91
                  
                  
                     Filé zo sladkovodných rýb, surové, len obalené cestom alebo strúhankou, tiež predsmažené v oleji, mrazené
                  
               
                     ex 1605 40 00
                  
                  
                     Sladkovodné raky, pripravené alebo konzervované
                  
               
                     1605 90 11
                  
                  
                     Slávky (Mytilus spp., Perna spp.), pripravené alebo konzervované, v hermeticky uzavretých nádobách
                  
               
                     1605 90 19
                  
                  
                     Slávky (Mytilus spp., Perna spp.), pripravené alebo konzervované, iné ako v hermeticky uzavretých nádobách
                  
               
                     ex 1605 90 30
                  
                  
                     Hrebenatky, ustrice a slimáky, pripravené alebo konzervované
                  
               
                     1605 90 90
                  
                  
                     Ostatné vodné bezstavovce, iné ako mäkkýše, pripravené alebo konzervované
                  
               
      
         (1)  Číselné znaky KN podľa nariadenia Komisie (ES) č. 948/2009 (Ú. v. EÚ L 287, 31.10.2009).“
   
   
      PRÍLOHA II
      Do prílohy IX k nariadeniu (ES) č. 1010/2009 sa vkladá tento text:
      
         „Oddiel 1
         
         
            NÓRSKO
         
         SYSTÉM VYDÁVANIA OSVEDČENÍ O ÚLOVKU
         Nórsko vyžaduje osvedčenie o úlovku v prípade vykládok úlovku rybárskych plavidiel plaviacich sa pod vlajkou členského štátu Európskeho spoločenstva v Nórsku a dovozov úlovku do Nórska.
         V súlade s článkom 12 ods. 4 nariadenia (ES) č. 1005/2008 sa osvedčenie o úlovku uvedené v článku 12 a prílohe II k nariadeniu (ES) č. 1005/2008 v prípade produktov rybolovu pochádzajúcich z úlovkov rybárskych plavidiel plaviacich sa pod nórskou vlajkou od 1. januára 2010 nahrádza nórskym osvedčením o úlovku založeným na nórskom systéme záznamov o predaji, ktorý je elektronickým systémom sledovateľnosti spravovaným nórskymi orgánmi zabezpečujúcim rovnakú úroveň kontroly orgánmi, ako sa požaduje v rámci systému Spoločenstva na vydávanie osvedčení o úlovku.
         Vzor nórskeho osvedčenia o úlovku sa nachádza v dodatku.
         Nórsky systém záznamov o predaji sa využíva aj na vydávanie a potvrdzovanie osvedčenia o úlovku v prípade zásielok bežných produktov rybolovu vrátane sušených rýb, solených rýb a sušených solených rýb vyrobených zo surovín dodaných malými rybárskymi plavidlami a/alebo prostredníctvom výroby zahŕňajúcej viaceré etapy výrobného procesu vyvážaných z Nórska do Európskeho spoločenstva v súlade s bodom 7. bis priloženého vzoru.
         Dokumenty uvedené v článku 14 ods. 1 a 2 nariadenia (ES) č. 1005/2008 sa môžu vystavovať, potvrdzovať a predkladať elektronicky.
         VZÁJOMNÁ POMOC
         Cieľom vzájomnej pomoci na základe článku 51 nariadenia (ES) č. 1005/2008 je uľahčiť výmenu informácií a spoluprácu v administratívnej oblasti medzi príslušnými orgánmi Nórska a členských štátov Európskeho spoločenstva na základe podrobných pravidiel vzájomnej pomoci ustanovených v nariadení Komisie (ES) č. 1010/2009.
         
            Dodatok
            
               
            
               
         
         
            Oddiel 2
         
         
            SPOJENÉ ŠTÁTY
         
         SYSTÉM VYDÁVANIA OSVEDČENÍ O ÚLOVKU
         V súlade s článkom 12 ods. 4 nariadenia (ES) č. 1005/2008 sa osvedčenie o úlovku uvedené v článku 12 a prílohe II k nariadeniu (ES) č. 1005/2008 v prípade produktov rybolovu pochádzajúcich z úlovkov rybárskych plavidiel plaviacich sa pod vlajkou Spojených štátov nahrádza americkým osvedčením o úlovku podporovaným systémami elektronického nahlasovania a zaznamenávania spravovanými americkými orgánmi zabezpečujúcim rovnakú úroveň kontroly orgánmi, ako sa požaduje v rámci systému Spoločenstva na vydávanie osvedčení o úlovku.
         Vzor amerického osvedčenia o úlovku, ktorým sa od 1. januára 2010 nahrádza osvedčenie Európskeho spoločenstva o úlovku a osvedčenie Európskeho spoločenstva o spätnom vývoze sa nachádza v dodatku.
         VZÁJOMNÁ POMOC
         Cieľom vzájomnej pomoci na základe článku 51 nariadenia (ES) č. 1005/2008 je uľahčiť výmenu informácií a spoluprácu v administratívnej oblasti medzi príslušnými orgánmi Spojených štátov a členských štátov Európskeho spoločenstva na základe podrobných pravidiel vzájomnej pomoci ustanovených v nariadení Komisie (ES) č. 1010/2009.
         
            Dodatok
            
               
            
               
         
         
            Oddiel 3
         
         
            NOVÝ ZÉLAND
         
         SYSTÉM VYDÁVANIA OSVEDČENÍ O ÚLOVKU
         V súlade s článkom 12 ods. 4 nariadenia (ES) č. 1005/2008 sa osvedčenie o úlovku uvedené v článku 12 a prílohe II k nariadeniu (ES) č. 1005/2008 v prípade produktov rybolovu pochádzajúcich z úlovkov rybárskych plavidiel plaviacich sa pod vlajkou Nového Zélandu nahrádza novozélandským osvedčením o úlovku, ktorý je elektronickým systémom sledovateľnosti a vydávania osvedčení spravovaným novozélandskými orgánmi zabezpečujúcim rovnakú úroveň kontroly orgánmi, ako sa požaduje v rámci systému Spoločenstva na vydávanie osvedčení o úlovku.
         Vzor novozélandského osvedčenia o úlovku, ktorým sa od 1. januára 2010 nahrádza osvedčenie Európskeho spoločenstva o úlovku a osvedčenie Európskeho spoločenstva o spätnom vývoze úlovkov rybárskych plavidiel zaregistrovaných na Novom Zélande sa nachádza v dodatku I.
         Dodatočné vysvetlivky týkajúce sa novozélandského osvedčenia o úlovku sa nachádzajú v dodatku II.
         Dokumenty uvedené v článku 14 ods. 1 a 2 nariadenia (ES) č. 1005/2008 sa môžu poskytovať elektronicky.
         VZÁJOMNÁ POMOC
         Cieľom vzájomnej pomoci na základe článku 51 nariadenia (ES) č. 1005/2008 je uľahčiť výmenu informácií a pomoc medzi príslušnými orgánmi Nového Zélandu a členských štátov Európskeho spoločenstva na základe podrobných pravidiel vzájomnej pomoci ustanovených v nariadení Komisie (ES) č. 1010/2009.
         
            Dodatok I
            
               Vzor novozélandského osvedčenia o úlovku
            
            
               
            
               
         
         
            Dodatok II
            
               Dodatočné vysvetlivky týkajúce sa novozélandského osvedčenia o úlovku
            
            ‚Consignor‘ znamená ‚vývozca‘.
            Akékoľvek informácie uvedené v kolónke ‚unofficial information‘ a informácie, ktoré nasledujú po podpisoch vlády Nového Zélandu, vláda Nového Zélandu nepotvrdzuje.
         “